CELEX: 32010R0471
Language: lt
Date: 2010-05-31 00:00:00
Title: 2010 m. gegužės 31 d. Komisijos reglamentas (ES) Nr. 471/2010, kuriuo iš dalies keičiamas Reglamente (EB) Nr. 1235/2008 pateiktas trečiųjų šalių, iš kurių turi būti kilę tam tikri ekologiškai pagaminti žemės ūkio produktai, kad jais būtų galima prekiauti Sąjungoje, sąrašas  (Tekstas svarbus EEE)

1.6.2010   
            
            
               LT
            
            
               Europos Sąjungos oficialusis leidinys
            
            
               L 134/1
            
         KOMISIJOS REGLAMENTAS (ES) Nr. 471/2010
   2010 m. gegužės 31 d.
   kuriuo iš dalies keičiamas Reglamente (EB) Nr. 1235/2008 pateiktas trečiųjų šalių, iš kurių turi būti kilę tam tikri ekologiškai pagaminti žemės ūkio produktai, kad jais būtų galima prekiauti Sąjungoje, sąrašas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo, panaikinantį Reglamentą (EEB) Nr. 2092/91 (1), ypač į jo 33 straipsnio 2 dalį,
   kadangi:
   
               (1)
            
            
               Pagal Reglamento (EB) Nr. 834/2007 33 straipsnio 2 dalį 2008 m. gruodžio 8 d. Komisijos reglamento (EB) Nr. 1235/2008, kuriuo nustatomos išsamios Tarybos reglamento (EB) Nr. 834/2007 įgyvendinimo taisyklės dėl ekologiškų produktų importo iš trečiųjų šalių (2), III priede pateikiamas trečiųjų šalių, kurių ekologinės žemės ūkio produktų gamybos sistema ir kontrolės priemonės pripažintos lygiavertėmis tame reglamente nurodytai gamybos sistemai ir kontrolės priemonėms, sąrašas. Atsižvelgiant į naują paraišką ir informaciją, kurias nuo paskutinio sąrašo paskelbimo Komisija gavo iš trečiųjų šalių, reikėtų apsvarstyti kai kuriuos pakeitimus ir jais papildyti arba juos įtraukti į sąrašą.
            
         
               (2)
            
            
               Australijos valdžios institucijos pranešė Komisijai apie vienos kontrolės įstaigos reorganizaciją ir pavadinimo pakeitimą. Australijos valdžios institucijos pateikė Komisijai būtinas garantijas, skirtas užtikrinti, kad reorganizuota kontrolės įstaiga atitinka Reglamento (EB) Nr. 1235/2008 8 straipsnio 2 dalyje iš anksto nustatytas sąlygas.
            
         
               (3)
            
            
               Tam tikrais iš Japonijos importuotais žemės ūkio produktais šiuo metu Sąjungoje prekiaujama vadovaujantis Reglamento (EB) Nr. 1235/2008 19 straipsnyje numatytomis pereinamojo laikotarpio taisyklėmis. Japonija pateikė Komisijai prašymą įtraukti ją į to reglamento III priede numatytą sąrašą ir pateikė pagal to reglamento 7 ir 8 straipsnius reikalaujamą informaciją. Išnagrinėjus minėtą informaciją ir po to surengus diskusijas su Japonijos valdžios institucijomis padaryta išvada, kad toje šalyje galiojančios ekologinės žemės ūkio produktų gamybos ir kontrolės taisyklės lygiavertės Reglamente (EB) Nr. 834/2007 nustatytoms taisyklėms. Remdamasi Reglamento (EB) Nr. 834/2007 33 straipsnio 2 dalimi, Komisija patikrino vietoje, kaip Japonijoje faktiškai taikomos gamybos taisyklės ir kontrolės priemonės. Taigi, Komisija turėtų įtraukti Japoniją į Reglamento (EB) Nr. 1235/2008 III priedo sąrašą.
            
         
               (4)
            
            
               Todėl Reglamentą (EB) Nr. 1235/2008 reikėtų atitinkamai iš dalies pakeisti.
            
         
               (5)
            
            
               Šiame reglamente nustatytos priemonės atitinka Ekologinės gamybos reguliavimo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1235/2008 III priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja septintą dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. gegužės 31 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 189, 2007 7 20, p. 1.
   
      (2)  OL L 334, 2008 12 12, p. 25.
   
      PRIEDAS
      Reglamento (EB) Nr. 1235/2008 III priedas iš dalies keičiamas taip:
      
                  1)
               
               
                  Teksto, susijusio su Australija, 5 punkto ketvirta įtrauka pakeičiama taip:
                  
                              „—
                           
                           
                              NASAA Certified Organic (NCO), www.nasaa.com.au“;
                           
                        
            
                  2)
               
               
                  Po teksto, susijusio su Izraeliu, įterpiamas šis tekstas:
                  „JAPONIJA
                  1.   Produkto kategorijos: 
                  
                              a)
                           
                           
                              neperdirbti augalininkystės produktai ir augalinė dauginamoji medžiaga bei auginti skirtos sėklos;
                           
                        
                              b)
                           
                           
                              maistui skirti perdirbti žemės ūkio produktai, kurių sudėtyje iš esmės yra viena ar daugiau augalinės kilmės sudedamųjų dalių.
                           
                        2.   Kilmė: Japonijoje išauginti 1 punkto a papunktyje nurodytos kategorijos produktai ir 1 punkto b papunktyje nurodytos kategorijos produktuose esančios ekologiškos sudedamosios dalys.
                  3.   Gamybos standartai: Japanese Agricultural Standard for Organic Plants (Notification No. 1605 of the MAFF of October 27, 2005), Japanese Agricultural Standard for Organic Processed Foods (Notification No. 1606 of MAFF of October 27, 2005).
                  4.   Kompetentingos institucijos: Labelling and Standards Division, Food Safety and Consumer Affairs Bureau, Ministry of Agriculture, Forestry and Fisheries, www.maff.go.jp/j/jas/index.html and Food and Agricultural Materials Inspection Center (FAMIC), www.famic.go.jp
                  5.   Kontrolės įstaigos: 
                  
                              —
                           
                           
                              Hyogo prefectural Organic Agriculture Society (HOAS), www.hyoyuken.org
                           
                        
                              —
                           
                           
                              AFAS Certification Center Co., Ltd., www.afasseq.com
                           
                        
                              —
                           
                           
                              NPO Kagoshima Organic Agriculture Association, www.koaa.or.jp
                           
                        
                              —
                           
                           
                              Center of Japan Organic Farmers Group, www.yu-ki.or.jp
                           
                        
                              —
                           
                           
                              Japan Organic & Natural Foods Association, http://jona-japan.org/organic
                           
                        
                              —
                           
                           
                              Ecocert-QAI Japan Ltd., http://ecocert.qai.jp
                           
                        
                              —
                           
                           
                              Japan Certification Services, Inc., www.pure-foods.co.jp
                           
                        
                              —
                           
                           
                              OCIA Japan, www.ocia-jp.com
                           
                        
                              —
                           
                           
                              Overseas Merchandise Inspection Co., Ltd., www.omicnet.com/index.html.en
                           
                        
                              —
                           
                           
                              Organic Farming Promotion Association, www3.ocn.ne.jp/~yusuikyo
                           
                        
                              —
                           
                           
                              ASAC Stands for Axis’ System for Auditing and Certification and Association for Sustainable Agricultural Certification, www.axis-asac.net
                           
                        
                              —
                           
                           
                              Environmentally Friendly Rice Network, www.epfnetwork.org/okome
                           
                        
                              —
                           
                           
                              Ooita Prefecture Organic Agricultural Research Center, www.d-b.ne.jp/oitayuki
                           
                        6.   Sertifikatus išduodančios institucijos: kaip nurodyta 5 punkte.
                  7.   Įtraukimo laikotarpis: iki 2013 m. birželio 30 d.“